เรื่องร้องเรียน (ร้องเรียน,ถนน,ความปลอดภัย,เสียงรบกวน) วันที่ 2023-05-19 13:46:42 — แขวงลำปลาทิว เขตลาดกระบัง กรุงเทพมหานคร
ร้องเรียนเรื่องชุมชนจะทำการรื้อถอนลูกระนาด ซอยเลียบวารี 59 บริเวณบ้านเลขที่ 22 / 34

    ซึ่งก่อนหน้านี้ทางหน่วยงานราชการได้มาทำการสร้างลูกระนาดให้ ในซอยเลียบวารี 59 เขตหนองจอก ซึ่งเป็นการพัฒนาสร้างความปลอดภัยให้กลับชุมชน แต่กลับมีกลุ่มชาวบ้านบางส่วนใช้โอกาสในการประชุมเพื่อพัฒนาชุมชนในวันที่ 17 พฤษภาคม 2566 มาแย้งในการทำลูกระนาดที่ทำมาเพื่อความปลอดภัยซึ่งมีหน่วยงานราชการได้ทำไว้ให้ แจ้งว่าขับรถไม่สะดวก ขี้เกียจเบรค และจะทำการรื้อถอนออก 2 ลูก ซี่งอยู่ในบริเวณหน้าบ้านเลขที่ 22/34 และบริเวณใกล้เคียงตรงหน้าร้านค้า
    ซึ่งบริเวณนั้น คือหน้าบ้านที่ดิฉันผู้ร้องได้อาศัยอยู่กับน้องสาว โดยจะมีรถจักรยานยนต์วัยรุ่นที่แต่งแบบผิดกฏหมายทั้งโหลดเตี้ย แต่งท่อ มาเร่งเครื่องเสียงดังขับเร็ว จนเคยเกิดอุบัติเหตุมาแล้ว นอกจากนี้บริเวณนั้นเป็นบริเวณที่มีเด็กนักเรียนเดินผ่านไปโรงเรียนในตอนเช้าด้วย ซึ่งควรมีความปลอดภัยเป็นพิเศษ อีกทั้งยังมีร้านค้า ก็จะทำให้มีคนบนถนนเยอะและมีรถจอดเยอะ ส่งผลทำให้เกิดอันตรายได้ง่าย จึงควรมีความปลอดภัยสูง
    ซึ่งชุมชนคนที่ต้องการรื้อลูกระนาดออกนั้น ไม่ได้อาศัยอยู่บริเวณนั้น จึงไม่ได้รับความเดือดร้อน แต่กลับต้องการมารื้อลูกระนาดออกเพื่อประโยชน์ส่วนตน เพื่ออำนวยความสะดวกให้ตนเองและบริวาร โดยไม่ได้คำนึงถึงความถูกต้อง และปลอดภัย หรือแม้แต่จะมองในเรื่องของเป็นการพัฒนาชุมชน ทั้งที่ชุมชนบางส่วนเป็นถึงกรรมการชุมชน แต่กลับมองผลประโยชน์พวกพ้องมากกว่าส่วนรวม
    ดังนั้น จึงขอให้หน่วยงานที่เกี่ยวข้องตรวจสอบ หากมีผู้ดำเนินการทำลายทรัพย์สินราชการขอให้ดำเนินคดีตามกระบวนการ หรือถ้ามีชุมชนมาร้องขอรื้อถอนก็ขอให้หน่วยงานทำให้ถูกต้องตามหลักการ และขอให้คำนึงถึงความปลอดภัยในการใช้ถนนของส่วนรวม และความเดือดร้อนของผู้อยู่อาศัยบริเวณนั้นเป็นหลักด้วย และทั้งนี้ลูกระนาดนั้นทางหน่วยงานราชการเป็นผู้มาสร้างอย่างถูกต้องตามหลักการอยู่แล้ว แต่ชุมชนบางส่วนก็ยังประสงค์ที่จะรื้อออก ดังนั้นจึงเป็นการกระทำที่ไม่ถูกต้อง ซึ่งถ้าทำตามก็จะเสีย งบประมาณแผ่นดินเพียงเพื่อคนเห็นแก่ประโยชน์ส่วนตนแค่ไม่กี่คน
                       
      ผู้ร้อง : หิรัญญา 0923919360